Reformatio Conradi episcopi Aboensis. Beatissime pater, prefata creatura propter causas supra expressas non potest limina beatorum Petrj et Pauli uisitare singulis trienniis personaliter uel per procuratorem juxta signaturam sibi factam, sed ut dicta creatura uberiorem gratiam a s. v. reportet, cum de jure illam licentiam credit habere, dignetur s. v. litteras in forma breuis super gratia huiusmodi expedie[n]das de decennio in decennium expediri mandare uel ad minus [de] quinquennio in quinquennium de gratia speciali, in contrarium [facientibus] non obstantibus quibuscunque cum clausulis consuetis et oportunis. Fiat ut petitur ad quinquennium. Datum Rome apud sanctum Petrum septimo kal. septembris anno quarto.